Možnosť užívania Reishi popri lieku Sobycor 5 mg.
Dobrý večer. Môžem užívať Reishi ak užívam Sobycor 5 mg. Ďakujem
Dobrý deň,
ďakujeme za Vašu otázku.
Medzi liekom Sobycor a výživovým doplnkom s obsahom Reishi neboli popisované vzájomné interakcie. Vzhľadom na to, že výživové doplnky zväčša nepodliehajú klinickým štúdiám, prípadné  interakcie nemuseli byť zachytené. Huba Reishi má mnoho potenciálnych zdravotných prínosov, vrátane imunomodulačných, protizápalových a antioxidačných účinkov. Avšak, podľa dostupných informácií môže znižovať krvný tlak. Z tohto dôvodu je potrebná opatrnosť pri jej užívaní, treba dodržiavať odporúčané dávkovanie a pravidelne si kontrolovať hodnoty krvného tlaku a v prípade výrazného poklesu jej užívanie ukončiť.
Prajem všetko dobré.
S pozdravom
Mgr. Emma Halás Haluščíková